  Анжелика Тихонова корреспондент 17-21 гудырикошконэ Можгаысь Т. К. Борисов нимо педколледжын 11-тӥзэ ини удмурт пиналъёс понна «Егит тулкым» гужем лагерь ортчиз. Отчы Алнаш, Грак, Вавож, Можга ёросъёсысь но Можга карысь 14-17 аресъем 40 нылпиос пыриськизы. Со сярысь ивортодэтъя «Удмуртия» агентстволэн корреспондентэзлы «Егит тулкым» сменалэн кивалтӥсез, Можга ёрос администрациысь спортъя но егитъёсын ужан политикая секторысь валтӥсь ӧнерчи-эксперт Оксана Вотякова вераз. Лагерь смена улсын пиналъёс дышетскизы но, шутэтскизы но. Соос вить ӧръя тодон-валан люказы: дӥськут дизайн, видеоискусство, вокал, театр искусство но эктон. Озьы ик пӧртэм ужрадъёсы пыриськизы. Туэ тросэз соос пӧлысь Удмуртилэн кунлыкезлы 100 ар тырмонлы но Быдӟым Атыкай ожын Вормонлы 75 ар тырмонлы сӥземын вал. Берпуметӥ нуналаз пиналъёс анай-атайёслы бадӟым концерт дасязы. Концертын вить пӧртэм ӧръёсъя ужам ужзэс возьматӥзы Оксана Вотякова, «Егит тулкым» сменалэн кивалтӥсез, Можга ёрос администрациысь спортъя но егитъёсын ужан политикая секторысь валтӥсь ӧнерчи-экспертОксана Вотякова пусъе, та смена пиналъёслы выль эшъёс шедьтыны, выль тодон-валан басьтыны юрттэ шуыса. Пӧлазы тросэз кыкетӥ-куинетӥ аръёссэ пыриськисьёс но вал. Бӧрысь соос быдэс ар ӵоже эшъяськыса, ог-огенызы гожъяськыса уло. Озьы ик удмуртлыкез яратыны дышетско, уго татын ми удмурт сямен гинэ вераськиськом, удмурт дэремен соос татын ветло. Озьы ик сцена вылын выступать карыны дышетско, сцена вылын асьсэдыз шӧдыны но милям ӧнерчиосынымы асьсэлэсь быгатонлыкъёссэс усьтыны Оксана Вотякова, «Егит тулкым» сменалэн кивалтӥсезТуэ лагерь сменаез коронавирус инфекци вӧлмонэн сэрен Роспотребнадзорлэсь куронъёссэ быдэсъяса радъязы. Висъетъёссэс, отысь омырез ялан чылкытатыса возизы, маскаосын ветлӥзы. Пиналъёслэн улон интызы но нимаз-нимаз вал. Азьло одӥг этажын уло вал ке, туэ куинь этажын улӥзы. Сиськыкузы но кыкен гинэ пукылӥзы. Ветлыкузы но виссэс чакласа ветлӥзы Оксана Вотякова, «Егит тулкым» сменалэн кивалтӥсез   «Егит тулкымлэн» 11-тӥ сменаез 14 фото Тегъёс: Мерлык Дышетон Можга Удмуртия пиналъёс удмуртъёс Удмуртилэнкунлыкезлы100ар Вормонлы75  